Дэкаратыўна-прыкладное мастацтва – галіна народнай творчасці, якая глыбокімі каранямі адыходзіць у далёкае мінулае і ўключае ў сябе розныя, па-мастацку аформленыя вырабы: прылады працы, хатняе начынне, адзенне. Найбольш пашыраныя віды на Клічаўшчыне – гэта разьба па дрэве, ганчарства, ткацтва, вышыўка, пляценне і кавальства. Для гэтага звычайна выкарыстоўваюць танныя, шырокадаступныя матэрыялы: дрэва, гліну, лазу, лён, салому, воўну.